O‘zbekistonda ixtisoslashtirilgan tibbiy yordam ko‘lamini kengaytirish rejalashtirilmoqda. Bu haqda “Aholi salomatligi-2030” strategiyasi loyihasida aytilgan. Foto: Sog‘liqni saqlash vazirligi Unga ko‘ra, tuman/shaharlar darajasida ixtisoslashgan yordam hajmini ko‘paytirish orqali tuman/shahar aholisining viloyat markazlariga tibbiy yordam olish borasidagi murojaatlari 50 foizgacha (yiliga o‘rtacha 7 foizdan) qisqartiriladi. Shuningdek, viloyat tibbiyot muassasalarida bajariladigan yuqori texnologik amaliyotlar ulushi 40 foizga oshiriladi. Respublika tibbiyot muassasalarida bajariladigan yuqori texnologik amaliyotlar turini 1 500 taga yetkazish nazarda tutilmoqda. 12 ta Respublika ixtisoslashtirilgan ilmiy-amaliy markazlarning klinikalari ko‘p tarmoqli shifoxonalarga aylantiriladi.